Schpeter am glichu Tag siwer de nomal zrug inz Zentrum z Warschau, wan wer de no en andri Kollegi gitroffu hei. Das fer das Träffu no glängt het, het mier persönlich mega Freid gmacht! Ich ha schi scho sit dri Jahr nimme gseh und fascht vergässu, wie güet das wier sus zämu hei! Das passiert nisch jetz sicher nimme! Schi isch so en flotti und  het va barum hängertu va vergässu üs ischum Zug üsz'schtigu! (Wier si äbu afa inu Zug ga hocku, will wer am Schluss es bitzji z früe si am Bahnhof gsi.) Fer ds Wuchuänd nomal zämu z fassu, chani währli sägu, dassis nid biröit ha, uf Warschau ds ga! D Schtadt isch zwar nid grad d hibschta und fer en Schtädterejs ener nid z empfählu, aber ich ha superliebi Lit (wider-)gitroffu und mer ändli es Chleid organisiert. Ha da also zig Fleige mit einum Tätsch gipreicht!